Tien toproetes vir stappersFoto: Pixabay.com Is jy ‘n kranige stapper? Elbé van Heerden van Lekkeslaap het ŉ lys van tien móét-staptoere saamgestel met ŉ beskrywing van elke staptoer. Sy meen dié roetes is net vir gesoute stappers: Die Fanie Botha-staproete is een van die bekendstes in die noorde van Suid-Afrika. Dié staproete het ook ’n verskeidenheid opsies om van te kies; van een tot twee uur lange roetes tot daguitstappies. Dié vyfdagroetes is definitief vir die meer gesoute stapper, maar bied ’n ongelooflike wegbreekkans vir avonturiers. Die Otter-staproete is seker een van die heel bekendste roetes in Suid-Afrika, maar glad nie die enigste een in dié omgewing nie. Dié lekker uitdagende roete is 52,2 km lank en kan as ’n vier- of vyfdagstap gedoen word. Dié 100 km lange roete is uiters uitdagend, en selfs gesoute stappers is baie versigtig om dit aan te pak. Dit sal jou ses dae neem om te voltooi. Die Giant’s Cup-staproete is ’n vyfdagstap in die suidelike deel van die Maloti Drakensberg Park. Die roete strek oor 60 km en jy klim tot 2 000 m bo seespieël. Hierdie wêrelderfenisgebied is ’n unieke ervaring en jy kan dagroetes aanpak of die tweedagroete aanpak en in jou tent oornag. Dit is een van die minder bekende roetes, maar lekker naby vir die stadsjapies van Gauteng. Moenie dink die Ribbok-staproete is maklik omdat dit net twee dae lank is nie. Hoewel dit ’n moeiliker roete is, is dit beslis die moeite werd om die ongelooflike uitsig oor die Vrystaat en Lesotho te aanskou. Die Walvis-staproete is soortgelyk aan die Otter aangesien groot dele langs die kuslyn gestap word. Besoek gerus Lekkeslaap se webwerf hier vir Elbé se volledige berig en bespreek sommer jou slaapplek ook wanneer jy een van dié staproetes gaan aandurf.